**ΠΑΡΑΡΤΗΜΑ VIII – Σχέδιο Σύμβασης**

**ΣΥΜΒΑΣΗ**

για την προμήθεια ………………… **(συμπληρώνεται βάσει της προσφοράς του Αναδόχου)**, σύμφωνα με τα στοιχεία του Τμήματος …. **(συμπληρώνεται βάσει της προσφοράς του Αναδόχου)** της υπ’ αριθμ. 02/2023 Διακήρυξης,για την κάλυψη των αναγκών των κατά τόπους υπηρεσιών της Αποκεντρωμένης Διοίκησης Πελοποννήσου, Δυτικής Ελλάδος και Ιονίου.

|  |  |
| --- | --- |
| **C.P.V.** | **Περιγραφή** |
| 30213300-8 | Επιτραπέζιοι ηλεκτρονικοί υπολογιστές |
| 30231310-3 | Επίπεδες οθόνες |
| 48822000-6 | Εξυπηρετητές ηλεκτρονικών υπολογιστών |

Στην Πάτρα σήμερα ……………………….. 2023, ημέρα …………………, οι υπογράφοντες την παρούσα, αφενός η **Αποκεντρωμένη Διοίκηση Π.Δ.Ε. & Ι.**, (εφεξής «Α.Δ. Π.Δ.Ε. & Ι.»), ως Αναθέτουσα Αρχή, που εδρεύει στην Πάτρα, Ν.Ε.Ο. Πατρών-Αθηνών 28, Τ.Κ. 26441 - Πάτρα, με Α.Φ.Μ. 997824349 και Δ.Ο.Υ. ΠΑΤΡΩΝ, και εκπροσωπείται νόμιμα από τον ασκούντα καθήκοντα Συντονιστή κo. Διονύσιο Παναγιωτόπουλο και αφετέρου η εταιρεία με την επωνυμία «**………………….**» που εδρεύει ………………………(στοιχεία διεύθυνσης και επικοινωνίας), με Α.Φ.Μ. …………………. & Δ.Ο.Υ. ………………….. και εκπροσωπείται νόμιμα από ……………………………,που θα καλείται στο εξής «Aνάδοχος/προμηθευτής», έχοντας υπόψη:

1. την υπ’ αριθμ. Πρωτ. XXXXXX/XX.XX.2023 (αριθμ. 2/2023, Α/Α Ε.Σ.Η.ΔΗ.Σ.: 205249, ΑΔΑΜ: 23PROCXXXXXXXX) Διακήρυξη ανοικτού ηλεκτρονικού διαγωνισμού, κάτω των ορίων, για την προμήθεια ενός (1) κεντρικού εξυπηρετητή (server) και τριάντα δύο (32) επιτραπέζιων ηλεκτρονικών υπολογιστών για την κάλυψη των αναγκών των οργανικών μονάδων της Αποκεντρωμένης Διοίκησης Πελοποννήσου, Δυτικής Ελλάδος και Ιουνίου (Α.Δ. Π.Δ.Ε. & Ι.), και
2. την υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης αναδόχου για το Τμήμα……………..(συμπληρώνεται βάσει της προσφοράς του Αναδόχου) της υπ’ αριθμ. Πρωτ. XXXXXX/XX.XX.2023 (αριθμ. 2/2023, Α/Α Ε.Σ.Η.ΔΗ.Σ.: 205249, ΑΔΑΜ: 23PROCXXXXXXXX)Διακήρυξης, ποσού ……………………………….. (0,00€), συμπεριλαμβανομένου Φ.Π.Α. 24%, ή 0,00 € άνευ Φ.Π.Α.

συμφώνησαν, συνομολόγησαν, συναποδέχθηκαν και με την ιδιότητα που προαναφέρθηκε, υπογράφουν την σύμβαση αυτή με τους ακόλουθους όρους:

**ΑΡΘΡΟ 1ο: Αντικείμενο της σύμβασης – ΠΟΣΟΤΗΤΑ – ΤΙΜΗ**

Αντικείμενο της σύμβασης είναι η προμήθεια ………………… (συμπληρώνεται βάσει της προσφοράς του Αναδόχου), σύμφωνα με τα στοιχεία του Τμήματος …. (συμπληρώνεται βάσει της προσφοράς του Αναδόχου) της υπ’ αριθμ. 02/2023 Διακήρυξης, για την κάλυψη των αναγκών των κατά τόπους υπηρεσιών της Αποκεντρωμένης Διοίκησης Πελοποννήσου, Δυτικής Ελλάδος και Ιονίου, συνολικής εκτιμώμενης αξίας **………………………………………….(0,00 €),** συμπ/νου Φ.Π.Α. 24% (0,00€ άνευ Φ.Π.Α.).

Αναλυτικά, ο Ανάδοχος της παρούσας σύμβασης υποχρεούται να προμηθεύσει τα ακόλουθα είδη (στις αναφερόμενες ποσότητες) στην Αναθέτουσα Αρχή,

**(συμπληρώνεται βάσει της προσφοράς του Αναδόχου)**

**ΑΡΘΡΟ 2ο: ΤΕΧΝΙΚΕΣ ΠΡΟΔΙΑΓΡΑΦΕΣ –ΑΠΑΙΤΗΣΕΙΣ**

Τα υπό προμήθεια είδη θα πρέπει να είναι καινούρια, αμεταχείριστα και σε άριστη κατάσταση, ενώ τα χαρακτηριστικά αυτών θα βρίσκονται σε συμφωνία με την Τεχνική Προσφορά του Αναδόχου, η οποία καλύπτει τους όρους και τις τεχνικές προδιαγραφές που προσδιορίζονταν στην υπ’ αριθμ. Πρωτ. XXXXXX/XX.XX.2023 (αριθμ. 2/2023, Α/Α Ε.Σ.Η.ΔΗ.Σ.: 205249, ΑΔΑΜ: 23PROCXXXXXXXX)Διακήρυξη.

**ΑΡΘΡΟ 3ο : ΤΟΠΟΣ, ΧΡΟΝΟΣ ΚΑΙ ΤΡΟΠΟΣ ΠΑΡΑΔΟΣΗΣ**

Τα υπό προμήθεια είδη*,* θα παραδοθούν από τον Ανάδοχο στην έδρα της Δ/νσης Οικονομικού – Τμήμα Προμηθειών, Διαχείρισης Υλικού & Κρατικών Οχημάτων της Αναθέτουσας Αρχής.

Η παράδοση των ειδών μπορεί να γίνεται είτε εφάπαξ είτε τμηματικά, ανάλογα με τις ανάγκες των Υπηρεσιών της Αποκεντρωμένης Διοίκησης Π.Δ.Ε. & Ι. και κατόπιν σχετικής συνεννόησης μεταξύ της Αναθέτουσας Αρχής και του Αναδόχου.

Σε κάθε περίπτωση η παράδοση των ειδών θα πρέπει να έχει ολοκληρωθεί έως και την **20.10.2023**.

Τα είδη πρέπει να παραδίδονται με τη συσκευασία του εργοστασίου κατασκευής, η οποία πρέπει να είναι κατάλληλη για τη μεταφορά τους, ο δε Ανάδοχος θα ευθύνεται για την καλή ποιότητα και καταλληλότητα της συσκευασίας, η οποία πρέπει να εξασφαλίζει την ασφαλή μεταφορά των ειδών μέχρι τον τόπο προορισμού.

**ΑΡΘΡΟ 4ο: ΔΙΑΡΚΕΙΑ της ΣΥΜΒΑΣΗΣ**

Από την ημερομηνίας ανάρτησης της(ων) υπογεγραμμένης(ων) σύμβασης(ων) στον ιστότοπο του Κ.Η.Μ.ΔΗ.Σ. έως και την **20.10.2023**, ή μέχρι και την εκπλήρωση των συμβατικών υποχρεώσεων του(ων) Αναδόχου(ων) (όποιο εκ των δύο χρονικών οροσήμων επέλθει πρώτο).

Σε περίπτωση που, για λόγους ανωτέρας βίας, ο Ανάδοχος δεν δύναται να παραδώσει τα είδη έως και την προαναφερόμενη ημερομηνία, ο συμβατικός χρόνος παράδοσης δύναται να παραταθεί, κατόπιν απόφασης του αρμοδίου υπηρεσιακού οργάνου, υπό την προϋπόθεση ότι θα υποβληθεί σχετικό αίτημα προς την Αναθέτουσα Αρχή πριν την παρέλευση της (αρχικής) οριστικής ημερομηνίας παράδοσης.

**ΑΡΘΡΟ 5ο: παραλαβη – παρακολουθηση τησ προμηθειασ**

Η διαδικασία παραλαβής διέπεται από τις διατάξεις του Ν.4412/2016 –και ειδικότερα από αυτές των άρθρων 208, 209 και 213, καθώς και από τους όρους της οικείας Διακήρυξης.

Η παραλαβή των υπό προμήθεια ειδών, η παρακολούθηση της εκτέλεσης της προμήθειας, καθώς και η πιστοποίηση της ολοκλήρωσης όλων των υποχρεώσεων του Αναδόχου, θα γίνει από την Επιτροπή Παραλαβής, που έχει ορισθεί με απόφαση της Αναθέτουσας Αρχής.

Κατά τη διαδικασία παραλαβής των ειδών διενεργείται μακροσκοπικός ποιοτικός και ποσοτικός έλεγχος, κατά τον οποίο ο Ανάδοχος, εφόσον το επιθυμεί, μπορεί να παραστεί.

Η Επιτροπή, εάν δε διαπιστώσει ελλείψεις, παραλείψεις ή αδυναμίες, οφείλει να συντάξει το σχετικό Πρωτόκολλο Οριστικής Παραλαβής των ειδών.

Η Επιτροπή Παραλαβής μπορεί να εισηγείται στον Συντονιστή της Αποκεντρωμένης Διοίκησης Π.Δ.Ε. & Ι. ως κατά Νόμο αρμόδιο όργανο, για την επιβολή κυρώσεων στον Ανάδοχο, σε περίπτωση συμπεριφοράς του αντίθετης προς τα περιγραφόμενα στην παρούσα σύμβαση και την οικεία Διακήρυξη.

**ΑΡΘΡΟ 6ο: Τρόπος πληρωμής – κρατησεισ**

Το σύνολο του συμβατικού τιμήματος θα καταβληθεί μετά την οριστική παραλαβή του συνόλου των υπό προμήθεια ειδών και την έκδοση σχετικού τιμολογίου.

Η εξόφληση του τιμολογίου θα γίνει σύμφωνα με τη διαδικασία που προβλέπεται στο Ν.4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως ισχύει, σε συνδυασμό με το Ν.4446/2016 «Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του Ν.4270/2014 και λοιπές διατάξεις» (ΦΕΚ 240/Α/22-12-2016).

Για την εξόφληση του συμβατικού τιμήματος απαιτείται η προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του Ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Toν Aνάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παράδοση του αγαθού στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Για τις συμβάσεις αξίας άνω των χιλίων (1.000) ευρώ, μη συμπεριλαμβανομένου Φ.Π.Α., ανεξαρτήτως της πηγής προέλευσης της χρηματοδότησης, κράτηση ύψους 0,1%, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης υπέρ της Ενιαίας Αρχής Δημοσίων Συμβάσεων.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός Φ.Π.Α., της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την Αναθέτουσα Αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 4% επί του καθαρού ποσού.

**ΑΡΘΡΟ 7ο: ΑΝΑπροσαρμογη ΤΙΜΩΝ**

Στην παρούσα σύμβαση δεν ισχύει αναπροσαρμογή τιμών, για κανένα απολύτως λόγο και αιτία, μη εξαιρουμένης της ανωτέρας βίας, καθώς η σύμβαση έχει διάρκεια μικρότερη των δώδεκα (12) μηνών.

**ΑΡΘΡΟ 8ο: Εγγυητική επιστολή ΚΑΛΗΣ ΕΚΤΕΛΕΣΗΣ**

Προς εξασφάλιση της καλής εκτέλεσης των όρων της παρούσας σύμβασης ο ανάδοχος κατέθεσε εγγυητική επιστολή καλής εκτέλεσης, αξίας ίσης με το 4% της εκτιμώμενης αξίας της σύμβασης (χωρίς Φ.Π.Α.), με τα παρακάτω στοιχεία :

|  |  |  |
| --- | --- | --- |
| **ΑΡΙΘΜΟΣ** | **ΠΙΣΤΩΤΙΚΟ ΙΔΡΥΜΑ** | **ΠΟΣΟ** |
| ………… | ……………………….. | **0,00 €** |

Η εγγύηση αυτή επέχει θέση ποινικής ρήτρας και καταπίπτει όπου ρητά προβλέπεται από την παρούσα σύμβαση, τη Διακήρυξη και τις κείμενες διατάξεις.

Η εγγύηση επιστρέφεται στον Ανάδοχο μετά την οριστική ποιοτική και ποσοτική παραλαβή των ειδών και την εκπλήρωση όλων των συμβατικών του υποχρεώσεων. Η αναθέτουσα αρχή ουδεμία ευθύνη φέρει σε περίπτωση μη έγκαιρης επιστροφής της εγγυητικής επιστολής λόγω καθυστέρησης της οριστικής παραλαβής ή μη έγκαιρης αναζήτησης αυτής από τον Ανάδοχο.

**ΑΡΘΡΟ 9ο : υποχρεωσεισ αναδοχου**

Ο Ανάδοχος υποχρεούται να:

1. τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α' του Ν.4412/16.
2. ακολουθεί κατά τη διάρκεια της σύμβασης πιστά τις οδηγίες και τις υποδείξεις της Αναθέτουσας Αρχής και να συνεργαστεί με οποιαδήποτε Υπηρεσία, Επιτροπή ή και κάθε τρίτο, με τον τρόπο που θα του υποδείξει η αρμόδια Δ/νση της Αποκεντρωμένης Διοίκησης Π.Δ.Ε. & Ι.
3. εξασφαλίσει την έγκαιρη και άριστης ποιότητας προμήθεια των ειδών, που συνιστούν το αντικείμενο της παρούσας σύμβασης. Η παράδοση των ειδών θα γίνεται με μέριμνα του Αναδόχου, με δικό του προσωπικό ή τρίτων που θα έχουν ορισθεί από αυτόν, ενώ οποιοδήποτε κόστος, συμπεριλαμβανομένου αυτού της προετοιμασίας, τυχόν συσκευασίας προστασίας, μεταφοράς και φορτοεκφόρτωσης θα βαρύνει τον Ανάδοχο.
4. παρέχει στην Αποκεντρωμένη Διοίκηση Π.Δ.Ε. & Ι. οποιεσδήποτε αναφορές και πληροφορίες του ζητηθούν σχετικά με την εκτέλεση της σύμβασης.

Ο Ανάδοχος ρητά ευθύνεται για κάθε ενέργεια των υπαλλήλων, τυχόν συμβούλων ή αντιπροσώπων αυτού, συμπεριλαμβανομένου ανεξαιρέτως οποιουδήποτε χρησιμοποιηθεί από αυτόν για την εκπλήρωση των υποχρεώσεων που αναλαμβάνει καθώς και για τις τυχόν παρεπόμενες υποχρεώσεις.

Πέραν των προαναφερομένων, ο Ανάδοχος οφείλει να ενεργεί σε κάθε περίπτωση σύμφωνα με τα οριζόμενα στην οικεία Διακήρυξη και τις διατάξεις του Δικαίου Δημοσίων Συμβάσεων.

**ΑΡΘΡΟ 10ο: εκχωρηση**

Τα μέρη δεν μπορούν να εκχωρήσουν ή να μεταβιβάσουν δικαιώματα και υποχρεώσεις τους που απορρέουν από την παρούσα, σε τρίτο. Κατ΄ εξαίρεση, ρητά συμφωνείται ότι ο Ανάδοχος δικαιούται να εκχωρήσει μονομερώς τα εισπρακτικά δικαιώματά του από την παρούσα σύμβαση σε νομίμως λειτουργούντα στην Ελλάδα Πιστωτικά Ιδρύματα.

**ΑΡΘΡΟ 11ο: ΑΝΩΤΕΡΑ ΒΙΑ**

Κανένα από τα συμβαλλόμενα μέρη δεν ευθύνεται για παράλειψη εκπλήρωσης των συμβατικών υποχρεώσεών του, αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία νοείται κάθε γεγονός απρόβλεπτο και αναπότρεπτο, που καθιστά απολύτως αδύνατη την εκτέλεση της σύμβασης.

Ο Ανάδοχος υποχρεούται μέσα σε είκοσι (20) ημέρες, από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στον πελάτη τα απαραίτητα στοιχεία. Σε περίπτωση που ο ανάδοχος μέσα στην ανωτέρω προθεσμία δεν αναφέρει τα περιστατικά και δεν προσκομίσει τα απαιτούμενα αποδεικτικά στοιχεία, στερείται του δικαιώματος να επικαλεστεί την ύπαρξη ανωτέρας βίας.

Ο πελάτης υποχρεούται να απαντήσει εντός είκοσι (20) ημερών στην προαναφερόμενη αναφορά του Αναδόχου. Αν ο πελάτης δεν απαντήσει εντός του ανώτερου χρονικού διαστήματος, θα θεωρείται ότι έχει γίνει αποδεκτό από αυτόν το εν λόγω γεγονός ανωτέρας βίας.

**ΑΡΘΡΟ 12ο: τροποποιηση τησ συμβασησ**

Τροποποίηση των όρων της σύμβασης κατά τη διάρκειά της μπορεί να πραγματοποιηθεί ύστερα από γνωμοδότηση του αρμόδιου υπηρεσιακού οργάνου και σε συμφωνία με τις διατάξεις του άρθρου 132 του Ν.4412/2016.

**ΑΡΘΡΟ 13ο: ΜΟΝΟΜΕΡΗΣ ΚΑΤΑΓΓΕΛΙΑ της ΣΥΜΒΑΣΗΣ**

Η Αναθέτουσα Αρχή μπορεί, υπό τις προϋποθέσεις που ορίζουν οι κείμενες διατάξεις, να καταγγείλει την παρούσα σύμβαση κατά τη διάρκεια της εκτέλεσής της, εφόσον:

α) Η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του Ν.4412/2016, όπως ισχύει, που θα απαιτούσε νέα διαδικασία σύναψης σύμβασης δυνάμει του άρθρου 132 του Ν.4412/2016.

β) Ο Ανάδοχος, κατά το χρόνο της ανάθεσης της σύμβασης τελούσε σε μια από τις καταστάσεις που αναφέρονται στην παράγραφο 1 του άρθρου 73 του Ν.4412/2016, όπως ισχύει και, ως εκ τούτου, θα έπρεπε να έχει αποκλειστεί από τη διαδικασία σύναψης της σύναψης σύμβασης, με την επιφύλαξη της παρ. 7 του άρθρου 73 του ν. 4412/2016, όπως ισχύει.

γ) Η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων πουυπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση τουΔικαστηρίου της 'Ενωσης στο πλαίσιο διαδικασίας δυνάμει του άρθρου 258 της ΣΛΕΕ.

**ΑΡΘΡΟ 14ο: ΕΚΠΤΩΣΗ ΑΝΑΔΟΧΟΥ**

Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του Συντονιστή, ύστερα από γνωμοδότηση του αρμόδιου υπηρεσιακού οργάνου:

α) εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο άρθρο 206 του Ν.4412/16, δεν εκπλήρωσε τις λοιπές συμβατικές του υποχρεώσεις ή δεν συμμορφώθηκε με τις γραπτές εντολές της Υπηρεσίας, που είναι σύμφωνες με την παρούσα σύμβαση ή τις κείμενες διατάξεις ή υπερέβη υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων, σύμφωνα με όσα προβλέπονται στο άρθρο 203 του Ν.4412/16,

β) εάν εκχωρήσει τη Σύμβαση ή αναθέσει εργασίες υπεργολαβικά σε μη προβλεπόμενους από την προσφορά του υπεργολάβους,

γ) εάν εκδοθεί τελεσίδικη απόφαση κατά του Αναδόχου για αδίκημα σχετικό με την άσκηση του επαγγέλματός του.

Ο οικονομικός φορέας δεν κηρύσσεται έκπτωτος από την ανάθεση ή την σύμβαση όταν:

α) Το συμβατικό αντικείμενο δεν παραδόθηκε ή αντικαταστάθηκε με ευθύνη της Αναθέτουσας Αρχής που εκτελεί τη σύμβαση.

β) Συντρέχουν λόγοι ανωτέρας βίας (άρθρο 204 του Ν.4412/16).

Κατά τα λοιπά εφαρμόζονται οι διατάξεις του άρθρου 203 του Ν.4412/16,που αφορά στην κήρυξη ενός οικονομικού φορέα έκπτωτου.

Σε περίπτωση που Ανάδοχος κηρυχθεί έκπτωτος, επιβάλλονται με σχετική απόφαση του Συντονιστή της Α.Δ.Π.Δ.Ε.&Ι., ύστερα από γνωμοδότηση του αρμόδιου υπηρεσιακού οργάνου και μετά από κλήση αυτού για την παροχή διευκρινίσεων, αθροιστικά ή διαζευκτικά οι κυρώσεις που προβλέπονται στο Ν.4412/2016, όπως τροποποιήθηκε και ισχύει.

**ΑΡΘΡΟ 15ο : Συμβατικό Πλαίσιο - Εφαρμοστέα Νομοθεσία**

Κατά την εκτέλεση της σύμβασης εφαρμόζονται οι διατάξεις του Ν.4412/2016 και συμπληρωματικά ο Αστικός Κώδικας.

**ΑΡΘΡΟ 16ο : Διαφορές**

Η σύμβαση διέπεται από την Ελληνική νομοθεσία.

Κάθε διαφορά που θα προκύψει μεταξύ της αναθέτουσας αρχής και του αναδόχου, η οποία θα αφορά την εκτέλεση, την εφαρμογή ή γενικά τις σχέσεις των συμβαλλομένων μερών που δημιουργούνται από τη σύμβαση αυτή, θα λυθεί από τα αρμόδια Δικαστήρια Πατρών.

Εκτός από τους ειδικά αναφερόμενους όρους της παρούσας σύμβασης, το κείμενο της οποίας κατισχύει κάθε άλλου κειμένου στο οποίο αυτή στηρίζεται εκτός βεβαίως καταδήλων σφαλμάτων ή παραδρομών, ισχύουν και όλα τα παρακάτω αναφερόμενα κείμενα με την ακόλουθη σειρά ιεραρχίας :

α) η υπ’ αριθμ. Πρωτ. XXXXXX/XX.XX.2023 (αριθμ. 2/2023, Α/Α Ε.Σ.Η.ΔΗ.Σ.: 205249, ΑΔΑΜ: 23PROCXXXXXXXX) Διακήρυξη.

β) η υπ’ αριθμ. Πρωτ. xxxxx/xx.xx.xxxx (ΑΔΑ: xxxxΟΡ1Φ-xxx, ΑΔΑΜ: 23AWRDxxxxxxx) απόφαση κατακύρωσης.

γ) η προσφορά του Αναδόχου.

**ΑΡΘΡΟ 1**7**ο : Γλώσσα σύνταξης της σύμβασης**

Η σύμβαση συντάσσεται στην Ελληνική Γλώσσα.

Σε περίπτωση που ζητηθεί από τον Ανάδοχο η σύνταξη της σύμβασης και σε άλλη γλώσσα, ο Ανάδοχος αναλαμβάνει με ευθύνη και έξοδά του την επίσημη μετάφραση του ελληνικού κειμένου. Μεταξύ των δύο κειμένων που θα υπογραφούν, αυθεντικό θεωρείται το ελληνικό κείμενο, το οποίο και κατισχύει σε κάθε περίπτωση.

**ΑΡΘΡΟ 18ο : Γενικοί όροι της σύμβασης**

Οποιαδήποτε τροποποίηση ή συμπλήρωση της σύμβασης αυτής είναι ισχυρή εφόσον γίνει εγγράφως και προσυπογραφεί και από τους δύο συμβαλλόμενους.

Κατά την εκτέλεση της σύμβασης, εφαρμόζονται κατ΄ αναλογία οι διατάξεις του Ν.4270/2014 και του Ν.4412/2016, ως ισχύουν, και κάθε διαφορά που δεν θα διευθετηθεί από τους συμβαλλόμενους, υπάγεται στην αρμοδιότητα των δικαστηρίων της Πάτρας.

Σε πίστωση των ανωτέρω, η παρούσα σύμβαση αφού διαβάστηκε και βεβαιώθηκε, υπογράφεται από τους συμβαλλόμενους σε δύο (2) όμοια πρωτότυπα, από τα οποία τα τρία κατατέθηκαν στη Διεύθυνση Οικονομικού της Αποκεντρωμένης Διοίκησης Π.Δ.Ε. & Ι., το δε άλλο επιδόθηκε στον «ΑΝΑΔΟΧΟ».

|  |  |  |
| --- | --- | --- |
| **ΟΙ ΣΥΜΒΑΛΛΟΜΕΝΟΙ** | | |
| **Ο ασκών καθήκοντα Συντονιστή της Αποκεντρωμένης Διοίκησης Π.Δ.Ε. & Ι.**  **Διονύσιος Παναγιωτόπουλος** |  | **Για τον Προμηθευτή**  **……………………….**  Α.Φ.Μ. …………, Δ.Ο.Υ. …………… |